'n Nuwe Kategismus: Vraag 39 - www.bybelkennis.co.za
Voordat jy bid, vra jou siel hierdie vrae: Hoekom, my siel, is jy hier? Is dit nie om met die Here in gebed te praat nie? Is Hy teenwoordig, sal Hy jou hoor? Is Hy genadig, sal Hy jou help? Is jou saak klein; gaan dit nie oor die welstand van jou siel nie? Watter woorde sal jy gebruik om Hom tot deernis te dryf? Om jou voorbereiding te voltooi, onthou dat jy net stof en as is, en Hy is die groot God, Vader van ons Here Jesus Christus wat Homself met lig beklee; dat jy 'n sondaar is en Hy die heilige God; dat jy maar net 'n arm kruipende wurm is, en Hy die almagtige Skepper. In al ons gebede moet ons nie vergeet om die Here vir al sy seëninge te dank nie. As jy bid, laat eerder jou hart sonder woorde wees as jou woorde sonder hart. Gebed sal 'n mens laat ophou sondig of sonde sal 'n mens laat ophou bid.
Hierdie kommentaar kom van John Bunyan (1628 – 1688). Hy was bekend as die blikslaer (tinker) van Elstow. Hy kom dramaties tot bekering en word 'n Puriteinse prediker. Soos sy gewildheid toegeneem het word hy die teiken van skinderstories en laster. Uiteindelik word hy in die tronk gegooi. Tydens sy tyd in die tronk begin hy sy bekende werk, The Pilgrim's Progress. Dit word vir die eerste keer in1678 gedruk.
"Omniscience" en "Sovereignty" in Concise Theology, deur J. I. Packer.
Die gebed wat alle gebede voorafgaan is: "Mag dit die ware ek wees wat praat. Mag dit die ware U wees met wie ek praat."